[{"text_idx": "#000002", "text": "Rehvivahetus Maksa hiljem! Rehvikuller Broneering"}, {"text_idx": "#000004", "text": "Kuhu kasutusko\u0303lbmatud rehvid jo\u0303uavad ja mida nendega tehakse?"}, {"text_idx": "#000005", "text": "Aastas tekib ainuu\u0308ksi Eestis ca 15 tuhat tonni rehvipru\u0308gi, maailmas on see arv aga kordades suurem. Kuna kevadine rehvivahetuse hooaeg on taaskord hoogu juurde saamas, tasub teada, kuhu kasutusko\u0303lbmatud rehvid Eestis va\u0308lja jo\u0303uavad ja mida nendega tehakse?"}, {"text_idx": "#000006", "text": "Aina enam valivad inimesed mugava vo\u0303imaluse ja\u0308tta oma aja a\u0308ra elanud rehvid autoto\u0308o\u0308kotta, kus rehvid a\u0308ra vahetatakse. Kui rehvito\u0308o\u0308kotta ja\u0308etud rehvide eest peab u\u0308ldjuhul maksma nagu igasuguse mugavusteenuse eest, siis alternatiiv sellele on rehvid ka otse ja\u0308a\u0308tmejaama vo\u0303i Rehviringlusesse viia, kuhu saab teatud koguse rehve a\u0308ra viia tasuta."}, {"text_idx": "#000007", "text": "Paljud on kindlasti veebist na\u0308inud ka erinevaid vo\u0303imalusi, kuidas ise vanu rehve a\u0308ra kasutada \u2013 ehitades nendest lillepeenraid, mo\u0308o\u0308blit ja muud kasulikku."}, {"text_idx": "#000009", "text": "Rehviringlus OU\u0308 esindaja u\u0308tles, et Eestis jo\u0303uavad ko\u0303ik rehvid lo\u0303puks Rehviringlusesse ning nemad tegelevad siis juba edasise ka\u0308itlemisega. \u201cRehve tarnitakse Rehviringlusesse ja\u0308a\u0308tmejaamadest, autoto\u0308o\u0308kodadest ja lo\u0303puks jo\u0303uavad sinna ka need rehvid, mis metsa alt kokku koristatakse. Lisaks tegeleb Rehviringlus ka maale sissetoodud rehvidega.\u201d"}, {"text_idx": "#000010", "text": "Rehviringlus teeb koosto\u0308o\u0308d ka erinevate ettevo\u0303tetega u\u0308mberkaudsetes riikides, kellel la\u0308heb vaja rehvidest tehtud toormaterjali. Na\u0308iteks tarnitakse La\u0308ti tsemendivabrikusse rehvihaket ja veokirehvidest valmistatakse lo\u0303hkamismatte. Matte tarnitakse peamiselt Skandinaaviasse, kus la\u0308heb neid tarvis graniidi o\u0303hkamiseks teedeehituses."}, {"text_idx": "#000011", "text": "Soome tarnitakse toormaterjali ka kaevandusaukude ta\u0308iteks ja teea\u0308a\u0308rsete mu\u0308ravallide ehitamiseks. Lisaks on rehvid va\u0308ga hea materjal lasketiirus vallide ta\u0308iteks liiva asendusena."}, {"text_idx": "#000012", "text": "Ka Eestis kasutatakse rehvimaterjali aina enam teedeehituses. \u201cKuna rehvist toodetud materjalil on ka teatav vee la\u0308bilaskevo\u0303ime, on see va\u0308ga hea ja vastupidav materjal, mida kasutada teedeehitusel, sest vo\u0303imaldab head vihmavee a\u0308ravoolu,\u201d u\u0308tles Rehviringluse esindaja."}, {"text_idx": "#000014", "text": "Sillama\u0308e u\u0308tleb ka, et rehve ei tohi kindlasti ise pinnasesse matta. Kui rehvide taaskasutus on projekti osa, peab olema kindlaks ma\u0308a\u0308ratud, et mo\u0303ju keskkonnale oleks vo\u0303imalikult va\u0308ike. Rehvimaterjal vo\u0303ib pikemaajalise UV-kiirguse to\u0303ttu hakata eraldama tu\u0308kke, mis on keskkonnale kahjulikud, aga pinnasega kaetuna UV-kiirgus rehvile ligi ei pa\u0308a\u0308se ja seda ei juhtu."}, {"text_idx": "#000017", "text": "Muster Rehvid - kasutatud rehvid premium tootjatelt"}]